26.10. 1999 Euroopan yhteisöjen virallinen lehti L 275/11 KOMISSION ASETUS (EY) N:o 2255/1999, annettu 25 päivänä lokakuuta 1999, Kiinasta peräisin olevien valkosipuleiden tuontiin sovellettavasta suojatoimenpiteestä annetun asetuksen (EY) N:o 1040/1999 muuttamisesta ja kolmansista maista tuotavaa valkosipulia koskevien tuontitodistusten soveltamisesta annetusta asetuksesta (ETY) N:o 1859/93 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 ('), sellaisena kuin se on viimeksi muutettuna neuvoston asetuksella (EY) N:o 1257/1999 (?), ja erityisesti sen 37 artiklan 2 kohdan ja 31 artiklan 2 kohdan, sekä katsoo seuraavaa: 1) Komission asetuksessa (EY) N:o 1040/1999 (?), vahvistetaan Kiinasta peräisin olevien valkosipulien tuontitodistushakemusten jättöajat. Näitä aikoja olisi muutettava, jotta vältettäisiin vuosituhannen vaihtumiseen liittyvät mahdolliset tiedonsiirtohäiriöt ja varmistettaisiin, että todistukset voidaan antaa mahdollisimman sujuvasti. 2) Komission asetuksessa (ETY) N:o 1859/93 (%) säädetään, että tuontitodistukset ovat voimassa 40 päivää niiden antopäivästä lukien sellaisena kuin se määritellään mainitun asetuksen 3 artiklan 2 kohdassa. Kiinasta peräisin olevien valkosipulien tuontitodistushakemusten jättöajan muuttamisen johdosta näiden todistusten voimassaoloaikaa olisi pidennettävä. 3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. — Korvataan asetuksen (EY) N:o 1040/1999 liitteessä rivit ”joulukuu” ja ”tammikuu” seuraavalla rivillä: ”joulukuu 1999/tammikuu 2000 | 2.12.1999—31.1.2000 2000” 2. — Poiketen siitä, mitä asetuksen (ETY) N:o 1859/93 2 artiklan 2 kohdassa säädetään, edellä 1 kohdassa tarkoitettuna aikana haettujen Kiinasta peräisin olevien valkosipulien tuontitodistusten voimassaoloaika on 80 päivää niiden antopäivästä lukien. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 1 (1) EYVL L 297, 21.11.1996, s. 1. (2) EYVL L 160, 26.6.1999, s. 80. () EYVL L 127, 21.5.1999, s. 10. ($) EYVL L 170, 13.7.1993, s. 10.